Illyustrativ foto/AgroPravda 27 iyun kuni Namangan viloyatining Uychi tumanida “Uychi Sohibkor” agrofirmasi hududidagi “Muhammadmuso Boltaboyev” fermer xo‘jaligi g‘alla maydonida o‘rim ishlarini olib borayotgan “Uychi agrotexservis MTP” MChJga “CASE-2366” rusumli g‘alla o‘rish kombaynida yong‘in sodir bo‘lgan. O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabariga ko‘ra, ko‘rilgan choralar natijasida yong‘in o‘chirilgan. Yong‘in oqibatida kombaynning motor bo‘lmasi va haydovchi kabinasi qisman yonib zarar ko‘rgan. Jarohat olganlar yo‘q. Yong‘in kelib chiqish sababi va keltirilgan moddiy zarar miqdori aniqlanmoqda. Surishtiruv ishlari olib borilmoqda.